Ríkisútvarpið sagði í hádegisfréttum í dag að sumar og vetur hefðu frosið saman . Það veit á gott sagði þulurinn . Þjóðtrúin og fréttamiðillin runnu þarna saman á fremur notalegan hátt . Já vonandi veit það á gott . Það er fyrir löngu síðan orðin hefð hjá mér að sækja skátamessu á sumardaginn fyrsta . Í bland geri ég þetta til heiðurs skátunum og reyndar einnig í minningu föður míns , Jónasar B. Jónssonar , sem á sínum tíma var skátahöfðingi Íslands og mikill áhugamaður um æskulýðsstarf . Hann var og mikill baráttu - og hugsjónamaður um útivist og heilbrigt líferni . Skátahreyfingin á heiður skilið fyrir starf sitt á sviði æskulýðsmála . Eva Einarsdóttir , formaður Íþrótta - og tómstundaráðs Reykjavíkur , flutti ágæta hugvekju þar sem hún minntist uppvaxtaráranna og hve mikils virði skátastarfið hefði verið sér . Svo var sungið eins og skátum er einum lagið .